kardosdrur/scandi-wiki huggingface dataset:
Johan Reuter

Johan Reuter (født 21. juli 1969 i København) er en dansk operasanger.

Johan Reuter har studentereksamen fra Skt. Annæ Gymnasium. Efter gymnasietiden videreuddannede han sig på Det Kgl. Danske Musikkonservatiorium og på Operaakademiet. Han har siden 1996 været ansat ved Det Kongelige Teater.

Blandt hans vigtigste partier på Det Kongelige Teater er Mozart-partierne Leporello og Don Juan i Don Juan, Figaro i Figaros bryllup, Papageno i Tryllefløjten og Guglielmo i Cosi fan tutte, Verdi-partierne Posa i Don Carlos samt titelpartierne i Macbeth og Simon Boccanegra, Alex Bloch i Frandsens I-K-O-N™, Mandryka i Strauss' Arabella, Henrik i Carl Nielsens Maskarade, titelpartiet i Phillip Glass' Orphée, Wotan i Wagners Rhinguldet, Tomskij i Tjajkovskijs Spar dame, Olivier i Strauss' Capriccio, Struensee i Holtens Livlægens besøg, Escamillo i Bizets Carmen, Dr. Needlemeier i Sawers Skin Deep og titelrollen i Musorgskijs Boris Godunov.

Johan Reuter er en efterspurgt solist ved Europas førende operahuse og festivaler som Wagnerfestspillene i Bayreuth, festspillene i Salzburg, Wiener Staatsoper, Theater an der Wien, Deutsche Oper i Berlin, Covent Garden i London, Opera Bastille i Paris og operaerne i Lissabon, Madrid, Zürich, Hamburg, Frankfurt, Essen, og Stuttgart. Her har han sunget partier titelpartiet i Bergs Wozzeck, titelpartiet i Wagners Den flyvende hollænder, Orest i Strauss' Elektra, Nick Shadow i Stravinskijs Lastens vej, Jochanaan i Strauss' Salomé, Barak i Strauss' Kvinden uden skygge, Theseus i Birtwistles Minotauren, Der Wanderer i Wagners Siegfried og titelrollen i Mozarts Figaros bryllup.

Johan Reuter har en international koncertkarriere og har givet koncerter og festivaler og i berømte koncertsale over hele Europa som festivalen i Bregenz, Maggio Musicale i Firenze og BBC Proms i London,  Concertgebouw i Amsterdam, Philharmonien i Berlin og Palais des Beaux Arts i Bruxelles. 

Han er engageret til Gran Teatre de Liceu i Barcelona, Bayerische Staatsoper i München og Metropolitan i New York.  

Han har indspillet en lang række cd'er blandt andet Kunzens Holger Danske, Carl Nielsens Maskarade, Schuberts Vinterrejse på dansk, Rare Verdi med sjældne Verdi-arier og en lied-CD med sange af Richard Strauss, Nielsen og Børresen. Han medvirker på flere dvd'er blandt andet The Copenhagen Ring, Bo Holtens Livlægens besøg, Mozarts Zaïde og Birtwistles Minotauren. 

Johan Reuter har en særlig interesse for det 20. og det 21. århundredes operaer.

Priser og hædersbevisninger 
 2005: Ridder af Dannebrog
 2015: Reumert (for Saul og David, Det Kongelige Teater)

Referencer

Eksterne henvisinger 
 Johan Reuters profil på Det Kongelige Teaters hjemmeside. 

Operasangere fra Danmark
Riddere af Dannebrog
Personer i Kraks Blå Bog
Uncle Muffin

Uncle Muffin. Ungt dansk rockband etableret i København i 2003. Gruppen er primært kendt i den yngre del af den Københavnske rockkultur, og har bl.a. optrådt i VEGA, Stengade 30, Kraftwerket, Loppen og Operaen, Christiania i København. Bandets primære inspirationskilder siges at være Pink Floyd og Wilco. 

Bandets navn udspringer fra det gamle nummer "The Muffin Man" af Frank Zappa.

Omtale 
TV2-Lorry: (Om arrangementet SPIL på VEGA d. 30. september 2006:) "landets mest talentfulde solister og bands" 

MyMusic.dk: "Fedt at opleve noget helt nyt inden for rocken – vi snakker Sigur Rós i dobbelttempo møder en optimistisk Jim Morrison"

Mange har dog også beskrevet deres musik, som kedelig og ensformig.

Band medlemmer 
 Carl Emil Møller Petersen, Forsager og guitarist
 Sebastian Garst, Pianist
 August Fenger, Trommeslager
 Simon Bærentzen, Bassist

Noter 

Musikgrupper fra Danmark
Musikgrupper fra 2003
Tora Bora

Tora Bora er et hulekompleks i Afghanistans bjerge, beliggende ca. 40 km fra Jalalabad i provinsen Nangarhar. Man antog, at hulerne rummede befæstede anlæg og et udstrakt system af tunneler. Tora Bora blev først og fremmest kendt i den vestlige verden, fordi Osama bin Laden mentes at have opholdt sig der i tiden lige efter terrorangrebet den 11. september. 

Da amerikanske og afghanske tropper havde erobret hulerne i 2001 ved Slaget om Tora Bora, viste det sig dog, at "befæstningerne" kun bestod af små træningslejre, og at hulerne ikke var forbundet via tunneler i nævneværdig grad.

Se også 
 Krigen i Afghanistan (2001-nutid)

Afghanistans geografi
Hepatitis

Hepatitis også kaldet leverbetændelse er en række sygdomme, der alle har betændelse i leveren som årsag. I daglig tale dækker hepatitis typisk over de smitsomme leverbetændelser forårsaget af en følgende virussygdomme: Hepatitis A, Hepatitis B, C, D og E. Hepatitis dækker dog også over betændelse i leveren udløst af alkohol samt den ikke-alkoholiske fedtleverbetændelde, Non-alkoholisk steatohepatitis, der er forbundet med overvægt og Type-2 diabetes. Endvidere findes der flere autoimmune leversygdomme med leverbetændelse: Autoimmun hepatitis, Primær billiær kolangitis og Primær skleroserende kolangitis.

Symptomer 
Symptomer på hepatitis kan være mavesmerter, gulsot, mørk urin og feber.

Eksterne henvisninger 

 HBV interaktive ressource forklarer 27 events i molekylære detaljer≥
 Forklaring om sygdom og forbyggelse ved Hepatitis A 
 Forklaring om sygdom og forbyggelse ved Hepatitis B 

Leversygdomme
Gummi arabikum

Gummi arabikum er et naturligt gummistof, som udvindes fra visse arter af akasietræ: gummiakacie (Acacia senegal) og Acacia seyal. Det bliver primært brugt i fødevareindustrien som stabilisator, med E-nummeret E414.

Gummi arabikum reducerer overfladespændingen i væsker, hvilket fører til øget brus i sodavand og andre kuldioxidholdige væsker. Det er denne fysiske egenskab der indgår i Mentos- og cola light-eksperimentet.

Materialer
Stan Hansen

Stan Hansen (født 12. oktober 1949) er en tidligere amerikansk fribryder af dansk oprindelse.

Biografi 
Stan Hansen er født og opvokset i Amarillo, Texas, men er af dansk herkomst. Stan Hansen wrestlede i 1970'erne for WWWF, men hans gennembrud kom i Japan hvor han blev ekstremt populær, især for hans voldsomme stil. Stan Hansen var altid utrolig hård i ringen, og det var ham der gjorde en Lariat sindssygt populær. Dette skete fordi han brækkede nakken ved et uheld på en modstander med et Bodyslam, men han rejste straks modstanderen op og gav ham et slag hen over halsen med sin arm (altså en Lariat) og derfor troede folk at dette slag brækkede nakken på modstanderen. Hansen dannede et berygtet tag team med den ligeså vilde og hårde, Bruiser Brody. Stan Hansen wrestlede for bl.a. New Japan Pro Wrestling, All Japan Pro Wrestling og i USA for American Wrestling Association. I 1990 kom han til WCW og indledte en fejde med Lex Luger. Hansen vendte tilbage til Japan, men i 2000 stoppede han som wrestler grundet lumbago.

Arv 
Stan Hansen har efterladt en arv, på især Japansk wrestling. Han er i nogen grad skyld i den meget populære Strong Style stil der anvendes i Japan, men også i USA i firmaer som Ring of Honor. Stan Hansen har fået æren for at opfinde The Lariat, et move der bruges af utallige folk i dag, og er utrolig berygtet.

Eksterne henvisninger 

 

Wrestlere fra USA
Unhallowed

Unhallowed er det første album fra det melodiske dødsmetal-band The Black Dahlia Murder der blev udgivet den 17. juni 2003 gennem Metal Blade Records.

Numre 
 "Unhallowed" – 1:59
 "Funeral Thirst" – 3:55
 "Elder Misanthropy" – 2:34
 "Contagion" – 3:23
 "When The Last Grave Has Emptied" – 3:11
 "Thy Horror Cosmic" – 3:01
 "The Blackest Incarnation" – 4:43
 "Hymn For The Wretched" – 4:18
 "Closed Casket Requiem" – 4:25
 "Apex" – 5:05

Musikere 
 Trevor Strnad – Vokal
 John Kempainen – Guitar
 Brian Eschbach – Guitar
 David Lock – Bas
 Cory Grady – Trommer

Album fra 2003
Metalalbum
The Black Dahlia Murder-album
Kulturhuset (Randers)

Kulturhuset, tegnet af Flemming Lassen i 1961, er en kulturinstitution i Randers, bestående af Randers Bibliotek, Randers Stadsarkiv, Museum Østjylland og Randers Kunstmuseum. Huset rummer desuden en café, samt sale og mødelokaler.

Kulturhuset består af tre sammenføjede bygninger. Den ældste er Randers Tekniske Skoles tidligere hovedbygning, der er opført i røde mursten i 1891 og tegnet af J.P.Jensen Wærum. I 1937 blev der føjet endnu en bygning til, som blev tegnet af I.P. Hjersing, og endelig blev Flemming Lassens kvadratiske bygning opført i årene 1964-1969. Lassens bygning er et markant udtryk for brutalisme, som er et begreb i den moderne arkitektur.

Den første tegning af det nye kulturhus blev bragt i Randers Amtsavis i 1963, hvorefter der fulgte en lang byggeperiode, som var præget af intens politisk diskussion, ikke mindst hvad angik byggeriets budget. Huset blev imidlertid indviet torsdag den 28. august 1969 kl. 15.00 under navnet Biblioteks- og Museumsbygningen. Den fik dog hurtigt det mere mundrette navn Kulturhuset.

Over indgangen til Kulturhuset hænger skulpturen Ringen, udført af Viera Collaro i 1997.

Eksterne henvisninger 
 Kulturhuset Randers kommunes hjemmeside

Bygninger, konstruktioner og anlæg i Randers
Kulturcentre i Danmark
Kultur i Randers
A Cold-Blooded Epitaph

A Cold-Blooded Epitaph er en ep af det melodiske dødsmetal-band The Black Dahlia Murder der blev udgivet i maj 2002 gennem Lovelost Records.

"The Blackest Incarnation" og "Closed Casket Requiem" blev senere udgivet på deres debutalbum Unhallowed der udkom året efter.

"Paint it Black" er en coversang af The Rolling Stones der var med på ep'en som et skjult spor.

Numre 
"The Blackest Incarnation" – 4:43
"Closed Casket Requiem" – 4:41
"Burning the Hive" – 4:00
"Paint it Black" (Rolling Stones cover) – 2:34

Noter 

Album fra 2002
Metalalbum
The Black Dahlia Murder-album
Wonder Woman

Wonder Woman er en tegneseriesuperhelt fra DC Comics, som debuterede i All Star Comics #8 (december 1941). Figuren blev skabt af William Moulton Marston, og han blev ikke mindst inspireret af to kvinder; sin kone, Elizabeth Holloway Marston, og en fælles ven, Olive Byrne.

Wonder Woman var blandt de første tegneseriesuperheltinder. Hun var i DC-universet med til at grundlægge superheltegruppen Justice League.

I andre medier 
Ud over tegneserier har figuren haft sin egen tv-serie i 1970'erne og er en fast bestanddel af tegnefilm om bl.a. Justice League. Der er desuden en spillefilm i 2009 og en spillefilm i 2017: Wonder Woman, med Gal Gadot i titelrollen.

Kræfter 
Wonder Woman er en amazone (som i den græske mytologi), og blandt sine egne er hun kendt som prinsesse Diana (igen en reference til mytologien – denne gang den romerske, hvor Diana svarer til Artemis i den græske mytologi). Uden for amazon-verdenen er hun både kendt som Wonder Woman og Diana Prince. Fra de olympiske guder har hun fået flere gaver, herunder sin lasso, armbånd, sværd og skjold.

Eksterne henvisninger 

 

Superhelte
DC Comics
Randers Kunstmuseum

Randers Kunstmuseum er en selvejende institution og et statsanerkendt kunstmuseum stiftet i 1887. Museet rummer en af landets bredeste samlinger af dansk billedkunst fra ca. 1800 til nutiden. Museet har siden 1969 haft til huse i Kulturhuset i centrum af Randers.

Museets samling af dansk og udenlandsk kunst fra 1800-tallet og 1900-tallet består af ca. 4.000 enkeltværker, heraf flere hovedværker af C.W. Eckersberg, Vilhelm Kyhn, Michael og Anna Ancher, Christen Købke, Vilhelm Hammershøi, L.A. Ring (Sommerdag ved Roskilde Fjord, 1900, der er optaget i Kulturkanonen), Richard Mortensen og COBRA-kunstnerne.

Museet har landets største samling af værker af bysbørnene Sven Dalsgaard og Per Neble. Randers Kunstmuseum byder desuden på en del udenlandsk kunst fra anden halvdel af 1900-tallet og til i dag, ligesom der udstilles væsentlige nyere værker af kunstnere som Asger Jorn, Kurt Trampedach og Per Kirkeby.

Museet har et samlet udstillingsareal på 1.500 kvadratmeter.

Se også 
 Værker på Randers Kunstmuseum - udvalg af værker der ikke er ophavsretlig beskyttet

Kilder

Eksterne henvisninger 

 Randers Kunstmuseum Officiel hjemmeside
 

Kunstmuseer i Danmark
Kunstmuseum
Statsanerkendte museer i Danmark
Museer etableret i 1887
Château de Chenonceau

Château de Chenonceau er et slot 30 km fra Tours ved landsbyen Chenonceau ved floden Cher i departementet Indre-et-Loire i Loiredalen i Frankrig. Slottet hed Chenonceaux til revolutionen.

Det blev opført 1515-1521 af Thomas Bohiers, kong Frans 1.s finanssekretær. Kongen overtog det selv, og efter hans død skænkede hans efterfølger, Henrik 2., det til Diane de Poitiers, Frans' elskerinde. Hun lod bygge den bro, der forbinder slottet med den anden flodbred, lige som hun indrettede parker og haver efter sin hortonomiske interesse.

Da Diane de Poitiers velynder, Henrik 2., døde i 1559, blev hun af dronning Katarina af Medici tvunget væk fra sit elskede slot, men fik til gengæld Château de Chaumont få kilometer væk. Katarina, som var Frankrigs de facto regent, ofrede formuer på at udvide slottet, bl.a. i 1577 med gallerierne på broen over Cher og med flere haveanlæg. Slottet dannede rammen om overdådige fester: I 1560 blev Katharinas søn [[Frans 2. af Frankrig|Frans 2.s]] tronbestigelse fejret med Frankrigs første fyrværkeri.

Ved Katharinas død i 1589 overgik Château de Chenonceau til hendes svigerdatter Louise de Lorraine-Vaudémont, gift med kong Henrik 3..
Den sidste adelige eller kongelige ejer hertugen af Bourbon købte slottet i 1720. Lidt efter lidt solgte han ud af inventar og kunstværker; en række statuer havnede på Versailles.

Den første borgerlige ejers hustru, Louise Dupin, genindførte de livlige tider på slottet. Blandt hendes gæster var nogle af oplysningstidens fremmeste mænd (Voltaire, Fontenelle, Marivaux, Montesquieu, Buffon og Rousseau.) Under revolutionen blev Chenonceaux i modsætning til andre slotte skånet for revolutionsgardens ødelæggelser, fordi det rummede broen over Cher, og der var langt til nærmeste overgang. Det hjalp også, at Louise Dupin ændrede slottets navn ved at fjerne det adelige x i Chenonceaux.

I 1864 solgte Dupin-familien det til skotten Daniel Wilson, som var blevet rig ved at installere gasbelysning i Paris. Han forærede Chenonceau til sin datter, Marguerite Pelouze. Hun fortsatte traditionen med overdådig selskabelighed, men pengene slap op, og en cubansk rigmand, José-Emilio Terry, overtog herlighederne i 1891.

Siden 1913 har Chenonceau været i chocoladefamilien Meniers eje. I 1950erne  gennemførte den gennemgribende istandsættelse efter ødelæggelser under den tyske besættelse og en voldsom oversvømmelse.

Eksterne henvisninger 

Chenonceau
Atomet

Atom er navnet på ikke færre end fire tegneseriesuperhelte fra DC Comics. Atom har på dansk været kaldt Atomet.

Den første Atom-superhelt med det civlie navn Al Pratt blev skabt af Ben Flinton og Bill O'Connor og fik sin debut i All-American Comics #19 (oktober 1940). Atom nr. to, Ray Palmer, så dagens lys i 1961. Den tredje Atom, Adam Cray, var en bifigur i serien Suicide Squad. Den fjerde Atom, Ryan Choi, optræder i en ny serie, som startede i august 2006.

Tre af de fire Atom-figurer har udover sin egen serie været medlemmer af superheltegrupper som Justice Society of America, Justice League, Legends of Tomorrow og Suicide Squad.

Superhelte
DC Comics
Fyns Kunstmuseum

Fyns Kunstmuseum blev nedlagt som selvstændigt museum i 2014. Siden 2018 huser bygningen Det Fynske Kunstakademi

Fyns Kunstmuseum var frem til 2014 et kunstmuseum for dansk kunst fra 1750 og fremefter, med særlig vægt på dansk konkret og konstruktivistisk kunst. Museet har siden oprettelsen af kunstsamlingen i 1880’erne indsamlet en repræsentativ kunstsamling fra området på og omkring Fyn.

Museet, der er et af Danmarks ældste kunstmuseer, er placeret i en klassicistisk, pompøs  i Jernbanegade i Odense. Bygningen har en karakteristisk tempelgavl samt en billedfrise med scener fra Danmarkshistorien og den nordiske mytologi.

Museet er grundlagt i 1885 som en miniudgave af Nationalgalleriets (det senere Statens Museum for Kunst) og rummer et bredt udsnit af værker af betydningsfulde danske kunstnere. Den ældre del rummer bl.a. hovedværker af Jens Juel, Dankvart Dreyer, P.S. Krøyer og H.A. Brendekilde. Der er også værker af Harald Giersing, Vilhelm Lundstrøm, Olaf Rude og Vilhelm Bjerke Petersen.

Tidligere betegnelser: Fyns Stiftsmuseum og Museum Civitatis Othiniensis.

Referencer

Eksterne henvisninger 

 Brandts, som Fyns Kunstmuseums er en del af 
 

Museer etableret i 1885
Museer i Odense
Kunstmuseer i Danmark
Ophørt i 2014
Anders Peter Bro

Anders Peter Bro (født 26. oktober 1965) er en dansk skuespiller og ældste barn af skuespillerne Helle Hertz og Christoffer Bro, og bror til Nicolas Bro og Laura Bro. Derudover er han fætter til skuespilleren Steen Stig Lommer samt nevø til skuespillerinderne Vigga Bro og Lone Hertz og skuespilleren Tony Rodian.

Bro er uddannet fra Statens Teaterskole og debuterede i Biloxi Blues på Det Danske Teater. Af andre roller kan bl.a nævnes sønnen i Den Gamle Dame Besøger Byen på Aveny Teatret og Simon i Høfeber på Det Ny Teater, desuden har han medvirket i flere af store danske tv-serier; bl.a. en ledende rolle i julekalenderen Hallo det er jul på DR1.

Anders Peter Bro har desuden medvirket i flere film bl.a. Kongekabale, instrueret af Nikolaj Arcel og den internationale film "Fremmedlegionen" instrueret af Peter MacDonald. Han har også prøvet kræfter med dubbing, bl.a. har han lagt dansk stemme til Kermit i Muppets juleeventyr.

Udvalgt filmografi

Eksterne henvisninger 
 

Skuespillere fra Danmark
Anders Peter
Danskere i 1900-tallet
Danskere i 2000-tallet
Leithagebirge

Leithagebirge eller Leithabjerget er en bjergryg, der ligger ved grænsen mellem de to østrigske forbundslande Niederösterreich og Burgenland.

Leithabjerget er en udløber af de østlige Alper og danner en forbindelse til de nordlige Karpater. Geologisk set består bjergryggen af Gnejs og Glimmerskifer, som er dækket af et kalkstenslag, der kaldes leithakalk. Bjergryggen er ca. 35 km lang og 5-7 km bred, og den danner den sydøstlige afgrænsning af lavsletten omring Wien. Mod nordøst slutter ryggen i sænkningen Brucher Pforte og mod syd i sænkningen Wiener Neustädter Pforte. Bjergenes største højde nås ved Sonnenberg, der er 484 m over havet.

Bjerget er næsten fuldstændig skovdækket, og skovene er domineret af Dun-Eg, Almindelig Avnbøg og Almindelig Bøg. Den sydøstvendte skråning har et tørt og varmt lokalklima, og dér er skoven fjernet og erstattet af vin- og frugtavl.

Bjerget selv er næsten ikke beboet, for alle landsbyerne ligger ved bjergets fod. De vigtigste er Mannersdorf, der har en stor cementfabrik, og St. Margarethen med det berømte, romerske kalkstensbrud. Bruddet er i dag arbejds- og udstillingsområde for kunstnere, som arbejder i den bløde, gulligt-hvide kalksten. Samtidig er det blevet et refugium for plantesamfund fra skovsteppe og steppe.

Bjerge i Østrig
I en sommernat

I en sommernat er Lars Lilholt Bands fjerde album udgivet i 1988.

Spor 

 Dansen går
 I en sommernat
 Der løber en hest
 Der står et træ
 Det du aldrig sagde 
 Og det blir sommer igen
 Ovre bag ved Egholm
 På en grøn oase
 Når båden lagde til
 Tænd for radioen
 Ved den gamle gitterbro
 Fra et hul i himlen
 Der går et skib

Musikere 

Tommy Kejser (bas, kor)
Gert Vincent (e-bow, kor, slide-guitar, elektrisk guitar)
Klaus Thrane (trommer, kor, slagtøj)
Tine Lilholt (blokfløjter, tangenter, kor, pennywhistle)
Kristian Lilholt (tangenter, kor, akustisk guitar, bas, piano, slagtøj, flygel, orgel)
Lars Lilholt (violin, kor, vokal, hammerdulcimer, drejelirer, krumhorn,bombarde)
Nils Torp (kor, oscar synth, emu, harmonika, jødeharpe)

Kilder

Lars Lilholt Band-album
Album fra 1988
Stratford-upon-Avon

Stratford-upon-Avon er en engelsk by kendt som William Shakespeares fødeby. Byen ligger syd for Birmingham og nordvest for London ved floden Avon.

Den tiltrækker mange turister, der blandt andet kan se fem (samlinger af) huse med tilknytning til Shakespeare, hvoraf fødehjemmet på hovedgaden Henley Street er det ene.

New Place og Nash's House ligger lige ved siden af hinanden, og det første hus var det store hus, som Shakespeare købte i 1587, og hvori han boede frem til sin død i 1616. 
Nash's House ligger lige ved siden af. 
Hall's Croft er huset efter lægen John Hall, der giftede sig med Shakespeares datter Susanna.
Anne Hathaway's Cottage er Shakespeares kones barndomshjem. 
Mary Arden's House og Glebe Farm ligger ved siden af hinanden og noget uden for Stratford, og et af husene har forbindelse til Shakespeares mor, Mary Arden. 

Alle fem steder har foruden deres huse i Tudor-stil også tilknyttede haver.

Eksterne henvisninger 

Byer i England
Warwickshire
Clásica de San Sebastián 2007

Clásica de San Sebastián 2007 foregik i området rundt om den  spanske by San Sebastián den 4. august 2007 og var den 27. udgave af løbet.

Italienske Leonardo Bertagnolli (LIQ) og spanieren Juan Manuel Garate (QSI) stak fra en udbrydergruppe ti kilometer før mål, og i spurten havde Garate ikke noget at stille med. Dermed havde Liquigas fået to sejre i to klassikere så langt i sæsonen, efter at Danilo Di Luca vandt Liège-Bastogne-Liège i april.

Resultat

San Sebastián, 225 km 

04-08-2007

2007
UCI ProTour 2007
Stratford

Stratford kan henvise til flere stednavne:

 Australien
 Stratford, Queensland
 Stratford, Victoria
 Stratford, New South Wales

 Canada
 Stratford, Ontario
 Stratford, Prince Edward Island
 Stratford, Quebec

 England
 Stratford-upon-Avon, en by i Warwickshire, fødested for William Shakespeare
 Stratford, London

 Irland
 Stratford-on-Slaney

 New Zealand
 Stratford, New Zealand

 USA
 Stratford, Californien
 Stratford, Connecticut
 Stratford, Iowa
 Stratford, New Hampshire
 Stratford, New Jersey
 Stratford, New York
 Stratford, Oklahoma
 Stratford, South Dakota
 Stratford, Texas
 Stratford, Wisconsin
 Stratford University
Maraghar-massakren

Maraghar-massakren hændte den 10. april 1992 i Nagorno-Karabakh-krigen, hvor tropper fra både Armenien og Aserbajdsjan deltog i etniske udrensninger.

Massakrer
Nagorno-Karabakh
Cher (flod)

Cher er en biflod til Loire i Frankrig. Den udspringer i Massif Central, nordøst for Crocq i departementet Creuse og løber ud i Loire i Villandry, vest for Tours.

Undervejs passerer den byerne Montluçon (Alliers), Saint-Amand-Montrond og Vierzon (Cher) samt Tours (Indre-et-Loire).

Floden falder 762 m i løbet af sine 320 km og sender i gennemsnit 104 m³ vand i sekundet ud i Loire.

Cher gik så voldsomt over sine bredder i 1940, at mange byer og slottet Château de Chenonceau blev stærkt beskadiget.

Henvisninger 

Floder i Frankrig
Aslak Hartberg

Aslak Rakli Hartberg (født 1. maj 1975 i Oslo, Norge) bedre kendt som Alis, er en norsk rapper og var frontfigur i det tidligere norske hiphopband Klovner i Kamp. 

Efter han blev uddanet på Musikhøjskolen i Oslo i 1999, startede han den daværende hiphopduo Klovner i Kamp sammen med sin gode ven, Sveinung Eide (Dr. S) og debuterede med singlen Bare meg. Senere blev han venner med danskeren Esben Selvig (Dansken), der begyndte at rappe med i bandet, samt DJ'en Thomas Gullestad (Goldfinger), der begyndte at lave beats til gruppens sange. I 2006, blev gruppen opløst.

Eksterne henvisninger 
 

Personer fra Oslo
Rappere fra Norge